बराला हॉस्पिटल में महिलाओं के लिए निशुल्क परामर्श आज
राधास्वामीबाग स्थित बराला हॉस्पिटल एवं रिसर्च सेंटर में महिला दिवस के उपलक्ष में महिलाओं के सम्मान के लिए बुधवार को महिला निशुल्क परामर्श दिया जाएगा।
स्त्री प्रसूति रोग विशेषज्ञ डॉ. शिखा मील बराला ने बताया कि महिला हर घर आंगन की नींव होती है, तथा उसके स्वास्थ्य का सही होना पूरे परिवार के स्वास्थ्य का आरोग्य होना दर्शाता है। महिलाओं के सुलम स्वास्थ्य के लिए 8 मार्च को सभी विभागों में निशुल्क चिकित्सा परामर्श दिया जाएगा।
हॉस्पिटल परिसर में जन्म लेने वाली कन्या शिशुओं का विशेष सम्मान कर उनके जन्म दिवस पर मिठाई बांटी जाएगी। इसी प्रकार शहर के विजय एकेडमी में सोमवार को बराला नर्सिंग कॉलेज द्वारा खेल सप्ताह डॉ. हनुमान बराला ने शुभारंभ किया। डॉ. बराला ने बताया कि खेल भी पढ़ाई के साथ स्वास्थ्य के लिए आवश्यक है। इससे विद्यार्थियों का शारीरिक मानसिक विकास होता है। खेल संयोजक जितेंद्र चौधरी, कृष्ण कुमार सैनी, नरेंद्र यादव ने बताया कि खेल सप्ताह में विभिन्न खेलों खो-खो, बैडमिंटन, कबड्डी, रस्साकसी, क्रिकेट, वॉलीबाॅल, बास्केटबाल आदि का आयोजन होगा।
hin_Deva hin_Deva hin_Deva hin_Deva